CELEX: 62021CN0222
Language: bg
Date: 2021-03-22 00:00:00
Title: Дело C-222/21: Преюдициално запитване от Obvodní soud pro Prahu 1 (Чехия), постъпило на 22 март 2021 г. — České dráhy a.s.

21.6.2021   
            
            
               BG
            
            
               Официален вестник на Европейския съюз
            
            
               C 242/12
            
         
      Преюдициално запитване от Obvodní soud pro Prahu 1 (Чехия), постъпило на 22 март 2021 г. — České dráhy a.s.
      (Дело C-222/21)
      (2021/C 242/15)
      Език на производството: чешки
      
         Запитваща юрисдикция
      
      Obvodní soud pro Prahu 1
      
         Страни в главното производство
      
      
         Жалбоподател: České dráhy a.s.
      
         Преюдициални въпроси
      
      
                  1)
               
               
                  Отговаря ли националната правна уредба по част пета от Zákon č. 99/1963 Sb., občanský soudní řád (Закон № 99/1963 — Граждански процесуален кодекс) (наричан по-нататък „Гражданският процесуален кодекс“) на изискванията във връзка със съдебния контрол над решенията на регулаторния орган съгласно член 56, параграф 10 от Директива 2012/34/ЕС (1) на Европейския парламент и на Съвета от 21 ноември 2012 година за създаване на единно европейско железопътно пространство (наричана по-нататък „Директива 2012/34“)?
               
            
                  2)
               
               
                  Ако отговорът на първия въпрос е утвърдителен, съвместимо ли е с член 56, параграф 6 от Директива 2012/34 решенията на регулаторния орган да се заместват с решения на отделните общи съдилища по съществото на въпроса относно размера на таксата за ползване на инфраструктурата, в производства, в които страни са заявителите и управителят на инфраструктурата, но не и регулаторният орган?
               
            
                  3)
               
               
                  Ако отговорът на първия въпрос е утвърдителен, изискванията във връзка със създаването само на един национален регулаторен орган за железопътния сектор съгласно член 55, параграф 1, във връзка с функциите на регулаторния орган съгласно член 56, параграфи 2, 11 и 12 и във връзка със сътрудничеството между регулаторните органи съгласно член 57, параграф 2 от Директива 2012/34 допускат ли възможност решенията на регулаторния орган да се заместват по съществото на въпроса с решения на отделните общи съдилища, които не са обвързани от фактическите констатации на регулаторния орган?
               
            
         (1)  ОВ L 343, 2012 г. стр. 32.